CELEX: 62012CN0035
Language: lv
Date: 2012-01-25 00:00:00
Title: Lieta C-35/12 P: Apelācijas sūdzība, ko par Vispārējās tiesas (ceturtā palāta) 2011. gada 16. novembra spriedumu lietā T-76/06 ASPLA /Komisija 2012. gada 25. janvārī iesniedza Plasticos Españoles, S.A. ( ASPLA )

24.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 89/15
            
         Apelācijas sūdzība, ko par Vispārējās tiesas (ceturtā palāta) 2011. gada 16. novembra spriedumu lietā T-76/06 ASPLA/Komisija 2012. gada 25. janvārī iesniedza Plasticos Españoles, S.A. (ASPLA)
   (Lieta C-35/12 P)
   2012/C 89/24
   Tiesvedības valoda — spāņu
   
      Lietas dalībnieki
   
   
      Apelācijas sūdzības iesniedzēja: Plasticos Españoles, S.A. (ASPLA) (pārstāvji — E. Garayar Gutiérrez un M. Troncoso Ferrer, advokāti)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atzīt šo apelācijas sūdzību par pieņemamu;
            
         
               —
            
            
               atcelt Eiropas Savienības Vispārējās tiesas 2011. gada 16. novembra spriedumu lietā T-76/07 ASPLA/Komisija;
            
         
               —
            
            
               pakārtoti — ievērojami samazināt Komisijas uzlikto un Eiropas Savienības Vispārējās tiesas apstiprināto naudas sodu, ņemot vērā no samērīguma, vienlīdzības un nediskriminācijas principiem izrietošās prasības;
            
         
               —
            
            
               piespriest Komisijai atlīdzināt tiesāšanās izdevumus abās instancēs.
            
         
      Pamati un galvenie argumenti
   
   
               1.
            
            
               
                  
                     Pirmais apelācijas pamats
                   ir pamatots ar Līguma par Eiropas Savienības darbību 101. panta un Tiesas judikatūras attiecībā uz šo tiesību normu un “vienota un turpināta pārkāpuma” jēdzienu pārkāpumu, kā arī ar procesuālo tiesību normu attiecībā uz pierādīšanas pienākumu un pierādījumu novērtēšanu pārkāpumu.
               Pārsūdzētajā spriedumā esot pieļautas kļūdas vērtējumā attiecībā uz pierādījumiem, ko Komisija sniegusi, lai ASPLA piemērotu vienota un turpināta pārkāpuma jēdzienu, gan saistībā ar tās apgalvoto piedalīšanos pārkāpumos vaļējo maisu un “block bags” nozarē, gan saistībā ar to, ka ASPLA esot bijis zināms par apakšgrupās, kurās tā nepiedalījās, īstenoto pārkāpjošo rīcību un par šādas rīcības ietilpšanu “vispārējā slepenā shēmā”.
            
         
               2.
            
            
               
                  
                     Otrais apelācijas pamats
                   ir pamatots ar kļūdu tiesību piemērošanā, atzīstot par novēlotu apgalvojumu, ka ASPLA uzliktās finansiālās sankcijas noteikšanai izmantotie dati par pārdošanas apjomu ir nepareizi. Pakārtoti šis apgalvojums ir tieši saistīts ar sabiedriskās kārtības rakstura jautājumu, un tas, ka Vispārējā tiesa to nav izskatījusi, pats par sevi ir kļūda tiesību piemērošanā.
               Saistībā ar galveno pamatu Vispārējās tiesas pieļauto kļūdu veidojot tas, ka šis arguments nav jauns pamats, bet gan jau esoša pamata paplašināšana, kā arī tas, ka sankcijas aprēķināšanai datu par ASPLA pārdošanas apjomu vietā tika izmantoti dati par Grupo Armando Álvares pārdošanas apjomu.
               Attiecībā uz pakārtoti izvirzīto pamatu kļūdu tiesību piemērošanā veidojot tas, ka Vispārējā tiesa neesot novērtējusi Komisijas pienākuma norādīt pamatojumu apjomu saistībā ar ASPLA uzliktā naudas soda pamatsummas aprēķināšanai izmantoto metodi.